ROMÂNIA

JUDEŢUL SUCEAVA

PRIMÃRIA MUNICIPIULUI CÂMPULUNG MOLDOVENESC

DIRECŢIA TEHNICĂ ŞI URBANISM

R A P O R T    D E    S P E C I A L I T A T E
la proiectul de hotărâre privind aprobarea devizului revizuit aferent obiectivului de investiții

“Lucrări de reparații la Adăpostul pentru câinii fără stăpân din 
Municipiul Câmpulung Moldovenesc, zona Bodea”

INIŢIATOR PROIECT DE HOTÃRÂRE: Primar, Negură Mihăiţă
Direcția tehnică și urbanism din cadrul Primăriei Municipiului Câmpulung Moldovenesc, la proiectul de hotărâre, precizăm următoarele:
În municipiul Câmpulung Moldovenesc, în zona Bodea, funcționează din anul 2014 un adăpost destinat câinilor fără stăpân, amenajat în vederea implementării obligațiilor legale ce revin autorității publice locale în materia gestionării populației canine abandonate.

Baza materială pentru desfășurarea activității de gestionare a câinilor fără stăpân cuprinde: un teren împrejmuit în suprafață de 1140 mp, două boxe cu 16 cuști pentru câini clădire cu: cabinet medical, cameră primire, cameră izolare, cameră eutanasiere, cameră depozitare cadavre, cameră îngrijitori, hol, toaletă.

Urmare a verificărilor efectuate în teren, s-a constatat că infrastructura adăpostului prezintă un grad avansat de degradare, generat atât de uzura fizică în timp, cât și de numărul semnificativ de câini adăpostiți.

 Având în vedere situația constatată, s-a aprobat prin Hotărârea Consiliului Local nr. 37 din 26 martie 2026 devizul general al lucrărilor necesare în valoare de 164.134,61 lei.

Pe parcursul lucrărilor, la solicitarea formulată de delegatar precum și în urma vizitelor  personalului de specialitate din cadrul Primăriei municipiului Câmpulung Moldovenesc, s-au identificat unele lucrări de reparații suplimentare, necesare bunei desfășurări a activităților specifice. 
 Valoarea lucrărilor actualizate este de 261.723,63 lei cu T.V.A.
Argumentele aduse de inițiator sunt reale și pertinente.
Având în vedere cele de mai sus, proiectul de hotărâre este oportun, legal și necesar.

